Serbski institut

Serbski institut z.t. je zwonkauniwersitna slědźerska institucija, kotraž so 1992 zhromadnje wot Swobodneho stata Sakska a Kraja Braniborska załoži a so hłownje přez Załožbu za serbski lud spěchuje. Po wustawkach wobsteji jeho nadawk w přeslědźenju a hajenju serbskeje rěče, stawiznow a kultury Serbow Hornjeje a Delnjeje Łužicy w přitomnosći a zašłosći kaž tež w zběranju a archiwěrowanju za to trěbnych materialijow. Dźěło instituta wobsahuje tohorunja komparatistiske slědźenje na polu mjeńšinow w Europje. 
Serbski institut je po prawniskej formje zapisane towarstwo, kotrež Hauke Bartels jako direktor nawjeduje.
+ wjednistwočasmjeno1951–1977Pawoł Nowotny1977–1990Měrćin Kasper1990–1992Helmut Faska1992–2014Dietrich Šołta2015–2016Hauke Bartels a Dietrich ŠołtaDirektor běše Dietrich Šołta a jednaćelski zastupjer Hauke Bartels.2016Hauke Bartels (interimny direktor)2018Hauke Bartels

Serbski institut ma sydło na Dwórnišćowej w Budyšinje a wudźeržuje delnjołužisku wotnožku na Bebelowej w Choćebuzu. Wón je wudawaćel sorabistiskeho a kulturnowědomostneho časopisa Lětopis a rjadu monografijow Spisy Serbskeho instituta, kotrejž w Ludowym nakładnistwje Domowina wuchadźataj. Přirjadowanej stej institutej Serbska centralna biblioteka a Serbski kulturny archiw. Institucija so prawidłownje wot wědomostneje, mjezynarodnje wobsadźeneje, přirady a druhich ekspertow ewaluěruje.

Stawizny
W slědźerskim wusměrjenju nawjaza Serbski institut na tradiciju Instituta za serbski ludospyt. Tutón so 1. meje 1951 pod wjednistwom Pawoła Nowotneho w Budyšinje załoži a bě wot 1. awgusta 1952 Němskej akademiji wědomosćow w Berlinje (wot 1972 Akademija wědomosćow NDR) přirjadowany.

 Wotkazaj 
 Webstrona Serbskeho instituta
 Spisy Serbskeho instituta

Přispomnjenje

Kategorija:Serbska institucija
Kategorija:Budyšin
Kategorija:Załožene 1992
!